Ήταν η πρώτη φορά που επιλέξαμε σπίτι μέσω της Airbnb για τη διαμονή μας και είμαστε απόλυτα ευχαριστημένοι! Μείναμε στο διαμέρισμα για 10 ημέρες, χωρίς να μας λείψει το παραμικρό!
Η επικοινωνία μας πριν το ταξίδι ήταν άμεση και άψογη.
Τόσο κατά την άφιξη, όσο και κατά την αναχώρησή μας, η οικοδέσποινα έδωσε τη λύση ώστε να μη χρειαστεί να αλλάξουμε το πρόγραμμά μας και να μπορέσουμε να μπούμε και να βγούμε από το σπίτι τη στιγμή που μας βόλευε περισσότερο.
Παρόλο που δε γνωρίσαμε από κοντά την κύρια Ερατώ, φρόντισε να επικοινωνήσει μαζί μας μέσω της εφαρμογής όσο μέναμε στο σπίτι για να ρωτήσει αν χρειαζόμαστε κάτι.
Από κοντά γνωρίσαμε την κόρη της, η οποία ήταν φιλική και ευγενέστατη και μας βοήθησε σε ό,τι χρειαστήκαμε.
Η τοποθεσία του σπιτιού δε θα μπορούσε να είναι σε καλύτερη!
Ταυτόχρονα, όμως, το σπίτι είναι πάρα πολύ ήσυχο.
Μπορείς να κινηθείς άνετα με τα πόδια προς ολόκληρο το κέντρο της Θεσσαλονίκης, ενώ υπάρχει συγκοινωνία ακριβώς απέναντι από το διαμέρισμα.
Δεν έχουμε τίποτε αρνητικό να αναφέρουμε! Αν το σπίτι είναι διαθέσιμο την επόμενη φορά που θα το χρειαστούμε, σίγουρα θα το προτιμήσουμε!
Σας ευχαριστούμε πολύ για όλα!!!